stanford-oval/wikipedia huggingface dataset:
קול ישראל (עיתון)
קול ישראל כשבועון (1922–1948) > בתקופת השואה

בתחילת מלחמת העולם השנייה הרבה העיתון לעסוק בגורל יהודי אירופה. בתקופה זו הופיעו בעמודיו הראשיים המדורים "משדה המערכה", שכלל דיווחים צבאיים, ו"בגלות אירופה", שתיאר את רדיפת יהודי אירופה. במאמר המערכת מאמצע אוקטובר 1939 אף הוזכר המונח שואה בהקשר זה, ונכתב כי "החלק הגדול והעיקרי באסון כללי זה לאומתנו נופל בחלקה של היהדות החרדית". מאמרים רבים בעיתון קבלו על ההתעלמות מהמתרחש באירופה. עם זאת, החל מסוף נובמבר באותה שנה הועברו הכותרות שעסקו בשואה לעמודים הפנימיים של העיתון, ומאפריל 1940 חדל העיתון כליל מלעסוק בשואה, ככל הנראה בעקבות הצנזורה שהטילה ממשלת המנדט על העיתונות הארץ ישראלית, והאיסור לפרסם ידיעות על המצב באירופה הכבושה. בחלק מהידיעות אף נעשה מאמץ להסתיר את הרדיפות, כגון בעמוד הראשון של גיליון סוף אוקטובר 1941 שהוקדש כולו למותו של חבר מועצת גדולי התורה הרב יהודה לייב צירלסון, תוך דיווח שהרב נהרג "מפצצה שפגעה בו", אך בכל הגיליון אין כל אזכור לרצח היהודים שהתרחש מסביב.
בסוף שנת 1942, לאחר שהחלו לזרום ידיעות מארצות הברית על גודל האסון, והוועד הפועל העולמי של אגודת ישראל הצהיר כי "אין צל של ספק שסכנת כליון גמור מאיימת באופן תכוף על מיליוני אחינו באירופה", תפס נושא השואה שוב את המקום המרכזי בעיתון. ב-3 בדצמבר 1941 התפרסם ווידוי מעל דפי השבועון על טעות הכחשת ההשמדה ההמונית שיטתית באירופה, ובלשונו:
... לא האמנו, לא רצינו להאמין, לא יכולנו להאמין והנה כל מה שאמרו לנו, כל מה שחשבנו ושיערנו הנה אמנם נכון הדבר
ב-7 בינואר 1943 התפרסם בקול ישראל מאמר הכאה עצמית על חטא השתיקה שנמשכה שלוש שנים:
זה שלוש שנים וחצי שברור לכולנו שהנאצים הפראים עושים עם היהודים ככל העולה על רוחם הטמא... ואיך התנהגנו כל הזמן הזה, ועד כמה הייתה השתתפותנו בצערם של ישראל, והאם נשתנה סדר חיינו?... בכל ימי המלחמה לא הערכנו כראוי אחריותנו, ולא הייתה מצידנו התבוננות... אם לא הייתה התביעה הגדולה של הועה"פ העולמי לא לשכוח את אחינו שבגולה ...האם היינו צריכים בכלל לחכות שמי שהוא יעורר אותנו לכך? האם לא הייתה התביעה הגדולה צריכה לבוא מעצמנו?
במאמר נוסף, שהופיע בעיתון "הדרך", הופיעו דברי תוכחה דומים:
השתיקה סביב טבח יהודי אירופה היא איומה, ואיומה ממנה ההשתקה. ההשתקה באומות העולם, ההשתקה בישראל, ההשתקה שלא מדעת גם מצד הטובים שבין עסקנינו, השתקה מתוך יאוש... אגודת ישראל הייתה מן הראשונות להתעוררות לזעקה; אולם יאמרו כאן הדברים בכל אמיתותם המרה... אגודת ישראל אף היא עברה בחודשים האחרונים למידה רעה זו של שתיקה והשתקה."
בשנת 1943 פורסם בעיתון לראשונה הסיפור אודות תשעים ושלוש נערות חרדיות מ"בית יעקב", שהתאבדו כדי שלא להיאנס על ידי חיילים גרמנים בזמן השואה. מאוחר יותר העלו חוקרים ספקות לגבי אמיתותו של הסיפור.
קול ישראל בגולה

בקיץ תש"ו (1946) פתח רבי יקותיאל יהודה הלברשטאם את "מרכז אגודת ישראל בארץ אשכנז", גוף שיאגד את פעולות הדת והקליטה לפליטי השואה באירופה. בעצת מנחם פרוש, פתח הארגון את העיתון "קול ישראל בגולה" שהעביר את החומרים של קול ישראל ובנוסף סיקר את הפעילות החרדית באירופה. העיתון יצא במתכונת דו-שבועית במינכן, בשתי שפות, עברית ויידיש. לא ידועים פרטים על משך זמן פעילותו וככל הנראה הוא נסגר בסוף שנת 1947.
לקריאה נוספת

יוסף פונד, תנועה בחרבות: מנהיגות אגודת ישראל לנוכח השואה, ראובן מס, 2008
עקיבא צימרמן, השואה ב"קול ישראל" (ביטאון "אגודת ישראל") בשנת 1942, בתוך "העיתונות היהודית בארץ־ישראל נוכח השואה, 1939-1945", הוצאת משרד הביטחון
יוסף פונד, מתווי דרכים: עיתונות אגודת ישראל, אונ' תל אביב והקבוץ המאוחד, 2010
הערות שוליים

↑  כ"ד באדר תרפ"ב
↑  הביד"צ למקהלות האשכנזים פרושים וחסידים, מודעה ואזהרה חמורה, שבט התרצ"ג
↑  מנודים לשמים, דואר היום, 5 בפברואר 1933
↑  הסערה בירושלים החרדית, דבר, 14 בפברואר 1933
↑  הרצל חקק, ספרות שהיא תשובה, מוסף מקור ראשון, 26 בנובמבר 2011
↑  גדעון פוקס, ‏עיתונים וכתבי עת יהודיים בירושלים, תרי"ד-תרפ"ג, קתדרה 6, דצמבר 1977
↑  צוריאל ראשי, בין הסתגרות לשימוש מושכל: יחס המנהיגות היהודית האורתודוקסית לתקשורת ההמונים במאה ה-20, מים מדליו תשס"ח-תשס"ט עמוד 414
↑  לפי החוקר יוסף פונד, ההשתקה נבעה גם מקהות חושים, היות שאין במגבלת הצנזורה כדי להסביר באופן מלא את ההתעלמות המוחלטת, בין היתר משום שהעיתון מעולם לא יישר קו עם ממשלת המנדט.
↑  הרב הגאון רבי יהודה ליב צירלסון זצוק"ל, קול ישראל, 23.10.1941. ראו גם בספר 'תנועה בחרבות – מנהיגות אגודת ישראל לנוכח השואה', יוסף פונד, עמ' 209.
↑  קול ישראל, 3.12.42, עמ' 3. ראו 'תנועה בחרבות – מנהיגות אגודת ישראל לנוכח השואה', יוסף פונד, עמ' 225.
↑  בעקבות השבוע, על נושא בלתי פופולרי, הדרך, כ"ו בתמוז תש"ג, עמ' 1
↑  מוסף תורני המבשר 292, פרשת בלק תשע"ד.
אנגלוספירה

ערך זה עוסק באוכלוסיות שמוצאן באיים הבריטיים. אם התכוונתם לקבוצת עמים גרמאניים קדומה ממנו יצא העם האנגלי, ראו .
מדינות שבהן אנגלית היא שפה רשמית (דה פקטו או דה יורה). מדינות האנגלוספירה הן המדינות שבהן אנגלית היא שפת האם העיקרית של תושבי המדינה.

  מדינות הליבה של האנגלוספירה
  מדינות בהן השפה האנגלית איננה שפת הרוב ואחת ממספר שפות רשמיות
  מדינות שבהן דוברים אנגלית על ידי יותר מ-20% מהאוכלוסייה אך אין להן מעמד רשמי
האנגלוספירה (באנגלית: Anglosphere) היא קבוצה של מדינות דוברות אנגלית החולקות קשרים תרבותיים או היסטוריים עם אנגליה, ואשר כיום קיים בפועל שיתוף פעולה מדיני, דיפלומטי וצבאי הדוק ביניהן. אין הסכמה חד-משמעית באשר לאילו מדינות נכללות באנגלוספירה, אבל לרוב לא נהוג לכלול את כל המדינות שבהן האנגלית היא שפה רשמית, אם כי בדרך כלל ההגדרה חלה על מדינות אשר היו בעבר חלק מהאימפריה הבריטית.
ההגדרה הנפוצה ביותר כוללת את 5 המדינות הבאות: ארצות הברית, בריטניה, קנדה, אוסטרליה וניו זילנד. הגדרה זו כוללת את המדינות המפותחות המכונות לעיתים גם מדינות הליבה של האנגלוספירה (באנגלית: The core anglosphere). לעיתים נוהגים לכלול תחת ההגדרה הזו את אירלנד, ולעיתים רחוקות יותר נוהגים לכלול תחת ההגדרה הזו את מלטה ואת המדינות דוברות האנגלית של אזור הקריביים.
מחקר דעת קהל מצא שאזרחי חמש מדינות הליבה של האנגלוספירה נוהגים לדרג באופן עקבי את יתר מדינות הליבה של האנגלוספירה כבעלות הברית החשובות ביותר של מדינתם בעולם כולו. באופן מסורתי, היחסים בין מדינות האנגלוספירה היו חמים, כאשר שותפויות דו-צדדיות כמו אלו שבין אוסטרליה וניו זילנד, ארצות הברית וקנדה וארצות הברית ובריטניה ("היחסים המיוחדים") הן מהשותפויות המוצלחות ביותר בעולם המקיימות שיתוף פעולה צבאי, כלכלי ותרבותי רחב.
מדינות העולם האנגלו-סקסי בהגדרתה המצומצמת
בישראל משמש המונח אנגלו סקסים לתיאורם של יוצאי הקהילות היהודיות של ארצות הברית, בריטניה, קנדה, אוסטרליה, ניו זילנד, אירלנד ודרום אפריקה.
מדינות אנגלו סקסיות

| דגל | מדינה | בירה | הקמה | אוכלוסייה הערכה 1 בפברואר 2025 | שטח (בקמ"ר) | תמ"ג (במיליוני דולר) | תמ"ג לנפש (בדולרים) |
| --- | --- | --- | --- | --- | --- | --- | --- |
|  | ארצות הברית | וושינגטון | 1776 | 346,514,652 | 9,833,517 | 27,360,935 | 78,960 |
|  | הממלכה המאוחדת | לונדון | 1801 | 69,381,250 | 243,610 | 3,340,032 | 48,140 |
|  | קנדה | אוטווה | 1867 | 39,968,347 | 9,984,670 | 2,140,086 | 53,545 |
|  | אוסטרליה | קנברה | 1901 | 26,866,532 | 7,741,228 | 1,723,827 | 64,163 |
|  | אירלנד | דבלין | 1921 | 5,286,185 | 70,273 | 545,629 | 103,218 |
|  | ניו זילנד | ולינגטון | 1907 | 5,236,268 | 268,838 | 253,466 | 48,406 |
היסטוריה ומינוח

ההגדרה של המונח אנגלו סקסים משתנה ואינה חד משמעית, ובדרך כלל רואים במונח זה כינוי לקבוצה לשונית, אתנית, היסטורית ותרבותית. ההגדרה האתנית רואה באנגלו סקסיות לפני הכל מוצא אתני – אנשים שמוצאם מהאיים הבריטיים, כלומר מבריטניה ואירלנד. צאצאיהם של בני האיים הבריטיים החלו לאורך העת החדשה לקבוע יתד בארצות רבות מעבר לים, בעיקר באמצעות האימפריה הבריטית. אף על פי שמתיישבים בריטיים היגרו לכל מושבות האימפריה, רק במושבות ספורות נרשמה התיישבות בריטית רחבה. היו אלו שלוש עשרה המושבות של אמריקה, אוסטרליה, קנדה, ניו זילנד ודרום אפריקה. דרום אפריקה הייתה יוצאת דופן לכל אורך התקופה, היות שאף על פי ששיעור האוכלוסייה הבריטית במקום היה נרחב, הוא לעולם לא היה לרוב בארץ זאת ואף רחוק מכך. במושבות האחרות היו הבריטים לקבוצה המשמעותית באוכלוסייה, ובדרך כלל גם רובה.
בשנת 1776 מרדו שלוש עשרה המושבות בכתר הבריטי וייסדו את ארצות הברית של אמריקה. החל מאותה העת, במקביל להיותה של בריטניה מכשיר להפצת האנגלו סקסיות ברחבי העולם, גם ארצות הברית קיימה תפקיד זה. מתיישבים אמריקנים השליטו את שלטון מדינתם עד לחוף האוקיינוס השקט, ואף התפשטו מעבר לו והפכו לכוח הדומיננטי באלסקה והוואי. כמאה שנה לאחר עצמאות ארצות הברית מבריטניה, אוסטרליה, קנדה, ניו זילנד ודרום אפריקה החלו גם הן לזכות בעצמאותן ממנה, עם זאת תהליך זה נעשה באופן הדרגתי. גם בסופו של התהליך, בראשית המאה ה-20, מדינות אלו אמנם היו ריבוניות, אך הן כן נותרו נתונות לכתר הבריטי (דרום אפריקה פרשה ממנו בשנת 1961). ולכן ראש המדינה בהן גם כיום הוא מלך הממלכה המאוחדת היושב באנגליה. בראשית המאה ה-20, לאחר מלחמה קשה ועקובה מדם, זכתה אירלנד בעצמאות אף היא. עם זאת, בניגוד לקנדה, אוסטרליה וניו זילנד, אירלנד החליטה להפוך לרפובליקה ולנתק כל קשר ממלכתי עם בריטניה שכנתה הגדולה ממזרח. באופן זה, הפכו במאות השנים האחרונות ארצות העולם האנגלו-סקסי מבריטניה ושלוחותיה מעבר לים, לשורה של מדינות שוות מעמד.
מלבד המדינות אשר היו כרוכות בקשר היסטורי ואתני הדוק לבריטניה, רבים מדגישים את חשיבותה של קיום דומיננטיות אנגלו-סקסית במדינה על מנת להגדירה כאומה אנגלו-סקסית. כך למשל רבים אינם רואים בדרום אפריקה שלאחר נפילת משטר האפרטהייד מדינה אנגלו-סקסית, היות שהאדם הלבן איבד בה את השלטון לרוב השחור, והאנגלית איבדה את מעמדה הרם לצד האפריקאנס. אחרים אינם רואים בדרום אפריקה אומה אנגלו-סקסית כבר משנת 1961, אז פורק איחוד דרום אפריקה בו הייתה דומיננטיות אנגלית בדרך כלל, ובמקומו הוקמה הרפובליקה אשר בה כבר לכל הדעות הדומיננטיות שררה בקרב הציבור האפריקאנרי בעל השורשים ההולנדיים.
באופן דומה לדרום אפריקה, ובניגוד מסוים לקנדה, אוסטרליה וניו זילנד, בארצות הברית כבר לאורך המאה ה-19 המתיישבים הבריטיים וצאצאיהם חדלו ככל הנראה מלשמש כרוב. עם זאת, רבים טוענים כי אימוצן של התרבות והלשון האנגלית בקרב כלל האוכלוסייה האמריקנית, הפכה למעשה את רובם ככולם של תושבי ארצות הברית לאנגלו-סקסים בתרבותם.
טריטוריות אשר היו נתונות לשלטון בריטי לאורך ההיסטוריה
ממלכות חבר העמים הבריטי
מדינות שלשונן הרשמית הבלעדית היא אנגלית  מדינות שאחת מלשונותיהן הרשמיות היא אנגלית
טריטוריות אשר היו נתונות לשלטון אמריקני לאורך ההיסטוריה
יהודים אנגלו-סקסים

| קהילה | ייסוד הקהילה | מניין אוכלוסייה נוכחי |
| --- | --- | --- |
| בריטניה בריטניה | המאה ה-11 | 269,568 (2011) |
| אירלנד אירלנד | המאה ה-11 | 1,984 (2011) |
| ארצות הברית ארצות הברית | המאה ה-17 | 6,400,00–7,400,000 (2012) |
| דרום אפריקה דרום אפריקה | המאה ה-17 | 67,000 (2010) |
| קנדה קנדה | המאה ה-18 | 375,000–500,000 (2013) |
| אוסטרליה אוסטרליה | המאה ה-18 | 97,335–150,000 (2016) |
| ניו זילנד ניו זילנד | המאה ה-19 | 6,867 (2013) |
בראשית האלף השני לספירה, יהודים השתקעו באיים הבריטיים, בבריטניה ובאירלנד של ימינו. בהמשך, עם התפשטותה של האימפריה הבריטית ברחבי העולם, יהודים התיישבו גם בכמה ממושבותיה שמעבר לים. כך נעשה בארצות הברית, קנדה, אוסטרליה, ניו זילנד ודרום אפריקה (לשם יהודים הגיעו עוד קודם לכן, במהלך שנות השלטון ההולנדי). מגמת הגירה זאת של יהודים הגיעה לשיאה במהלך ראשית המאה ה-20, אז מיליוני יהודים עזבו את מזרח אירופה אל ארצות הברית, קנדה, אוסטרליה ועוד. במדינות אלו היהודים השתלבו היטב, גם אם לעיתים במאמצים רבים. הם הגיעו למשרות בכירות בקרב הכלכלה, הפוליטיקה והתרבות, ואימצו את השפה האנגלית, ובדרך כלל גם את התרבות האנגלו-סקסית.
עם עליית הציונות במאות ה-18 וה-19, החלו יהודים רבים לעזוב את העולם האנגלו-סקסי ולעלות לישראל. מגמה זאת התעצמה עם הקמת המדינה ב-1948 ועם ניצחון ישראל במלחמת ששת הימים ב-1967. עלייה זאת נמשכת מדי שנה גם אל תוך המאה ה-21.
בישראל משמש כיום המונח אנגלו-סקסים לתיאורם של יוצאי קהילות העולם האנגלו-סקסי. מונח זה מובא בהקשרים רבים המתייחסים להיבטים שונים של עליית היהודים האנגלו-סקסים לארץ, לרבות השלכות פוליטיות וכלכליות. כיום מתגוררים בישראל למעלה ממאתיים אלף יהודים שמוצאם מארצות אנגלו-סקסיות, רובם הגדול מארצות הברית.
ג'וליוס ווגל, ראש ממשלת ניו זילנד השמיני
לאונרד כהן, סופר ומוזיקאי יליד קנדה
שותפויות מדינית

| חבורתן של מדינות העולם האנגלו-סקסי בארגונים בינלאומיים>  | חבורתן של מדינות העולם האנגלו-סקסי בארגונים בינלאומיים> ארצות הברית ארצות הברית | חבורתן של מדינות העולם האנגלו-סקסי בארגונים בינלאומיים> בריטניה בריטניה | חבורתן של מדינות העולם האנגלו-סקסי בארגונים בינלאומיים> קנדה קנדה | חבורתן של מדינות העולם האנגלו-סקסי בארגונים בינלאומיים> אוסטרליה אוסטרליה | חבורתן של מדינות העולם האנגלו-סקסי בארגונים בינלאומיים> אירלנד אירלנד | חבורתן של מדינות העולם האנגלו-סקסי בארגונים בינלאומיים> ניו זילנד ניו זילנד |
| --- | --- | --- | --- | --- | --- | --- |
חמש העיניים: 
CCEB: 
TTCP: 
ABCA Armies: 
חבר העמים: 
המלוכה הבריטית: 
APEC: 
ANZUS: 
הברית הצפון אטלנטית: 
המועצה הבריטית-אירית: 
אזור הנסיעה החופשית: 
נפט"א: 
האיחוד האירופי:
ראו גם

אנגלו-סקסונים
לבנים אנגלו-סקסים פרוטסטנטים
היסטוריה של העמים דוברי האנגלית (ספר)
לה פרנקופוני
לקריאה נוספת

Kenny, Michael; Pearce, Nick (10 February 2015). "The rise of the Anglosphere: how the right dreamed up a new conservative world order". New Statesman.
Parulekar, Shashi; Kotkin, Joel (Winter 2012). "The State of the Anglosphere". City Journal. New York.
Hitchens, Christopher (Autumn 2007). "An Anglosphere Future". City Journal. New York.
הערות שוליים

↑  Merriam-Webster Staff (2010). "Anglosphere". Merriam-Webster Online Dictionary. Retrieved 5 August 2010.
↑  טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם
↑  דירוג שטח יבשתי - מתוך אתר Worldometer, כפי שפורסם ב-28 במאי 2021
↑  דירוג תמ"ג - מתוך אתר הבנק העולמי, כפי שפורסם ב-2 באוגוסט 2023
↑  Institute for Jewish Policy Research (2011) "Key trends in the British Jewish community: A review of data on poverty, the elderly and children", p.11
↑  "Population by Province or County, Religion, CensusYear and Statistic - StatBank - data and statistics", The Central Statistics Office
↑  Sergio DellaPergola (2012). American Jewish Year Book 2012. Springer Publishing. p. 271.
↑  Rebecca Weiner, Rebecca Weiner, ed. (2010), South African Jewish History and Information (PDF), Jewish Virtual Library, retrieved 13 August 2010
↑  DellaPergola, Sergio (2013). Dashefsky, Arnold; Sheskin, Ira, eds. "World Jewish Population, 2013" (pdf). Current Jewish Population Reports. Storrs, Connecticut: North American Jewish Data Bank.
↑  Joshua Levi (29 June 2012). "Census shows Jews are on the move". Australian Jewish News. Retrieved 13 March 2016.
↑  Raphael Ahren (25 March 2011). "JAFI Reforms May Hurt Australian Immigration to Israel, Leader Says". Haaretz.com. Retrieved 13 March 2016.
↑  "Religious Affiliation (total response)". 2013 Census Data – QuickStats About Culture and Identity – Tables. 2013. Table 31.
↑  תני גולדשטיין, הפלישה האנגלו-סקסית: לאמריקאים נוח בישראל, באתר ynet, 3 בינואר 2012
↑  אורי חודי, המשקיעים מחפשים שכונות של אנגלו־סקסים, באתר כלכליסט, 24 במרץ 2009
↑  לילי גלילי, ישראל בעלייה תחזר גם אחרי אנגלו-סקסים, באתר הארץ, 5 בנובמבר 2002
↑  Maltz, Judy (August 27, 2015). "60,000 American Jews Live in the West Bank, New Study Reveals". Haaretz. Retrieved January 2, 2016.
↑  "MIO.ORG.IL". Retrieved 2012-04-25.
| --- | --- |
בקרת זהויות :  PLWABN: 9812416259605606
דיסקוגרפיה של שלמה ארצי

| דיסקוגרפיה של שלמה ארצי |
| --- | --- |
  שלמה ארצי בהופעה, 2010
 אלבומי אולפן ↙:  25
 אלבומי הופעה ↙:  4
 אלבומי אוסף ↙:  12
 סינגלים ↙:  14
 פסקולים ↙:  1
שלמה ארצי (נולד ב-26 בנובמבר 1949) הוא זמר-יוצר, מוזיקאי, מלחין ופזמונאי ישראלי, הנחשב לאחד הזמרים המצליחים ביותר בישראל.
לארצי דיסקוגרפיה ארוכה, הכוללת בה עשרים וחמישה אלבומי אולפן, ארבעה אלבומי הופעה, שנים עשר אלבומי אוסף, ארבעה עשר סינגלים, שלושה אלבומים לילדים, וכן פסקול אחד הכולל בתוכו חמישה שירים.
אלבומים > אלבומי הופעה

כל אלבומי ההופעה הוצאו על ידי חברת "הד ארצי".
| שם | יצא לאור | הוקלט | שירים |
| --- | --- | --- | --- |
| שלמה ארצי ואצ'י בהופעה חיה בצוותא | הופץ ונגנז לאחר זמן קצר ב-1983 והופץ מחדש ב-2013. | 1982 |  האיש ההוא  הספור הזה על אדם ...  טיול לילי  לילה לילה  אומרים ישנה ארץ  שנויי מזג האוויר  שלום זיקנה...  יום אחד  השיר העברי...  אני נושא עימי  אף פעם לא תדעי הנפלא ...  גבר הולך לאיבוד  בואי ונתיר  ופתאום שלא באת  ...נמרוד גאון  אני חייל  במטוס סילון  זה אצי...  צוותא  הרדופים  |
| ההופעה 97' | 1997 | 1997 |  חלק ראשון:  פתיחה על מסכי ווידאו  לאן, לאן, לאן  האהבה הישנה  הייתי  ארץ חדשה  אף פעם לא תדעי  דו"ח רצח  עוף גוזל  לונה פארק  מנגב לך את הדמעות  חום יולי אוגוסט  זה מה שנשאר  שישה חלק שני:  אהבתיה  לב שבור לרסיסים  נרקוד נשכח  חייל  תרקוד  שניים  היא לא יודעת מה עובר עליי  לא עוזב את העיר  אבסורד  כמו אז  פתאום כשלא באת  ירח  |
| שלמה ארצי ושלום חנוך בקיסריה | 2005 | 2005 |  חלק ראשון:  כמה טוב שבאת הביתה  שינויי מזג האוויר  אדם בתוך עצמו  האהבה הישנה  קח לך אישה  נוף ילדות  נגד הרוח  לאן, לאן, לאן  למה לי לקחת ללב  אחרי הכל את שיר  ככה וככה  פתאום כשלא באת חלק שני:  גבר הולך לאיבוד  תפסתי ראש על הבר  לאט לאט  זה מה שנשאר  אגדת דשא  היא לא יודעת מה עובר עליי  אהבת נעוריי  ירח  סוף עונת התפוזים  לא עוזב את העיר  |
| עונת ההופעות | 2010 | 2010 |  חלק ראשון:  נצמדנו  האמיתי  נבראתי לך  תוכיחי לי  אבסורד  חום יולי אוגוסט  קצת משונה שלא נשארת  ארץ חדשה  החיים  תתארו לכם  אני שומע שוב  לא עוזב את העיר חלק שני:  ליד הבית שגרתי בו  האהבה הישנה  ימים כאלה  איסלנד  זה מה שנשאר  ניקח לנו יום  בשבילה אתה מלך העולם  הרדופים ליד החוף  אף פעם לא תדעי  כמו אז  אחרי הכל את שיר  במטוס סילון חלק שלישי:  תגידי  שאלתי מה קרה  הבחורה שלי  טלפני טלפני  אנחנו לא צריכים  שדות של אירוסים  רוקר חיי  לאן לאן לאן  ירח  רוב הזמן את אישתי  היא לא יודעת מה עובר עלי  פתאום עכשיו פתאום היום  |
אלבומים > אלבומים לילדים

| שם | יצא לאור |
| --- | --- |
הטיול לארץ התווים: 1972
שלמה ארצי שר ומספר לילדים על יאן הגמד: 1976
סיפורי התנ"ך לילדים: 1982
יחסי האיחוד האירופי – הרשות הפלסטינית

| יחסי האיחוד האירופי – הרשות הפלסטינית |
| --- | --- |
האיחוד האירופי: הרשות הפלסטינית


האיחוד האירופי: הרשות הפלסטינית
שטח (בקילומטר רבוע)
4,324,782: 6,220
אוכלוסייה
513,949,445: 5,550,725
תמ"ג (במיליוני דולרים)
17,610,000: 17,396
תמ"ג לנפש (בדולרים)
: 3,134

יחסי האיחוד האירופי עם הרשות הפלסטינית כוללים תמיכה בהסכמי אוסלו (האיחוד הוא צד ערב להסכמים), שותפות בקוורטט לענייני המזרח התיכון, וכן תמיכה כספית ודיפלומטית. הנציגות הדיפלומטית של האיחוד האירופי ברשות הפלסטינית יושבת ברמאללה. מאז הקמת הרשות הפלסטינית, האיחוד האירופי מממן עבורה מיזמים הומניטריים, כמו גם פעילות מדינית ומשפטית במאבק מול הכיבוש הישראלי. החל מהעשור השני של המאה ה-21 חלק ממדינות האיחוד האירופי מכירות בעצמאותה של מדינה פלסטינית, והאיחוד מעורב בתוכניות לפיתוח התיישבות פלסטינית בלתי חוקית בשטחי C.
רקע

מפגשים בין נציגי האיחוד האירופי לבין נציגי הפלסטינים החלו בשנת 1973, כחלק מהדיאלוג האירו-ערבי (אנ') בעקבות משבר האנרגיה העולמי שהחל לאחר מלחמת יום הכיפורים. הדיאלוג באותה עת התקיים בין הקהילה הכלכלית האירופית לבין הליגה הערבית. בשנת 1975 נפגשו נציגי הקהילה האירופית עם אנשי הארגון לשחרור פלסטין, ובשנת 1976 פתח הארגון לשכת מידע וקישור בבריסל, המשמשת כיום כמעונה של המשלחת הדיפלומטית של הרשות הפלסטינית.
בשנת 1994, כחלק מהתמיכה בהסכמי אוסלו, החל האיחוד האירופי להעביר כספי סיוע לרשות הפלסטינית (אנ'). על פי ההערכה הרווחת, האיחוד האירופי העניק במהלך השנים כ-10 מיליארד אירו בכספי סיוע לפלסטינים.
הכרה במדינה פלסטינית

האיחוד האירופי תמך לראשונה ברעיון המדינה הפלסטינית ב-1999, בהצהרת ברלין, אך לא הכיר בפועל במדינה פלסטינית. מלטה וקפריסין הכירו במדינה פלסטינית לפני ההצטרפות לאיחוד האירופי, וכך גם מספר מדינות חברות מרכז אירופה כאשר היו בעלות ברית עם ברית המועצות. ביולי 2009, ראש מדיניות החוץ של האיחוד האירופי, חוויאר סולאנה, קרא לאומות המאוחדות להכיר במדינה פלסטינית גם ללא הסכם קבע בין ישראל לרשות הפלסטינית.
בהצבעתן על החלטה 67/19 של עצרת האומות המאוחדות ב-2012, שהכירה בפלסטין כמדינה משקיפה שאינה חברה באו"ם, המדינות החברות באיחוד האירופי לא נקטו קו אחיד: 14 מדינות חברות הצביעו בעד, 13 נמנעו וצ'כיה הייתה המדינה היחידה שהצביעה נגד.
ב-2014, בעקבות ההכרה באו"ם, שוודיה הכירה במדינה פלסטינית. נכון לשנת 2020, 9 מתוך 27 מדינות החברות באיחוד האירופי מכירות במדינה פלסטינית.
יחסים דיפלומטיים

הנציגות הדיפלומטית של האיחוד האירופי יושבת ברמאללה. השליח המיוחד של האיחוד האירופי לתהליך השלום במזרח התיכון הוא סוון קופמנס. במערב אירופה, ספרד היא המדינה הראשונה שהעניקה מעמד דיפלומטי לנציג אש"ף, ואחריה פורטוגל, אוסטריה, צרפת, איטליה ויוון.
היחס לפלגים הפלסטיניים

האיחוד האירופי פועל בקשר ישיר עם הרשות הפלסטינית, אותה הוא מזהה כגורם מתון באזור. אל הפלגים האחרים, כמו חמאס והג'יהאד האיסלאמי הוא קורא למצוא בסיס משותף, המבוסס על אי-אלימות ופיוס, ולפעול יחד כדי לתת מענה לצרכים של האוכלוסייה הפלסטינית. בהקשר זה, האיחוד האירופי תומך בהחזרת הרשות הפלסטינית לעזה, ומוכן לספק לרשות הפלסטינית תמיכה מלאה לשם כך.
היחס לסכסוך עם ישראל > העמדה המדינית של האיחוד האירופי כלפי הסכסוך

מאז מלחמת ששת הימים, האיחוד האירופי אינו מכיר בשינויים כלשהם בגבולות 1967, מלבד שינויים המוסכמים על ישראל והרשות הפלסטינית. עמדה זו כוללת התנגדות לאיחוד ירושלים. הבנייה הישראלית בשטחים שהאיחוד מגדיר אותם כגדה המערבית ורואה בהם פעולת התנחלות, וכן הכרזת הריבונות על רמת הגולן, גרמו למתחים בין ישראל לאיחוד האירופי, שרואה בהן צעדים הנוגדים את החוק הבינלאומי. במהלך מבצע חומת מגן, הפרלמנט האירופי העביר החלטה לא מחייבת הקוראת להטיל סנקציות כלכליות על ישראל ואמברגו נשק על שני הצדדים. לאחר מבצע עופרת יצוקה הפרלמנט האירופי קיבל את המסקנות של דו"ח גולדסטון. האיחוד האירופי מתח ביקורת גם על הסגר הימי על עזה, והתייחס אליו כאל "ענישה קולקטיבית".
היחס לסכסוך עם ישראל > תמיכה בבנייה פלסטינית בשטח C

האיחוד האירופי רואה עצמו כגוף מגשר בתהליך השלום הישראלי-פלסטיני, והוא שותף בקוורטט לענייני המזרח התיכון. האיחוד חתום על הסכמי אוסלו כצד ערב, ומצהיר כי כדי להגיע לשלום יש לקדם את פתרון שתי המדינות על בסיס הסכם קבע בין המדינות.  האיחוד האירופי מסייע לתוכנית פיאד ולתוכניות שאחריה, שמקדמות בנייה שבחלקה הגדול אינה מאושרת בידי ישראל. נכון ל-2019 הוקמו בסיוע האיחוד האירופי 1596 מבנים כאלו בשטחי C[דרוש מקור: בדו"ח משרד המודיעין כתוב שהמקור לנתון זה הוא "מסמך סיכום של האיחוד האירופי 2019". כדי לוודא את אמינות הנתונים נדרש הסימוכין המקורי ולא ציטוט שלו, שעלול להיות לא מדויק.].
האיחוד האירופי מעניק לבנייה פלסטינית בשטחי C גיבוי מדיני. ב-12 בספטמבר 2018 קיבל הפרלמנט האירופי החלטה שלפיה פינוי הכפר ח'אן אל-אחמר ייחשב הפרה של אמנת ז'נבה הרביעית. בתוך כך האיחוד האירופי מסייע בהסברה והפצה של הנרטיב הפלסטיני במישור הבינלאומי[דרוש מקור].
בנוסף לגיבוי המדיני, האיחוד האירופי מממן חלק ניכר מהפעילות הפלסטינית בשטחי C. במרץ 2013 נחתם הסכם בין האיחוד האירופי לבין הרשות הפלסטינית עבור תוכנית פיתוח תשתיות בסיסיות בשטחי C. וב-2015 נחתם הסכם המשך. לפי הערכת אגף המחקר של משרד המודיעין הישראלי, בין השנים 2014 ל-2021 האיחוד האירופי השקיע חצי מיליארד דולר בקידום אחיזה ובניה פלסטינית בלתי חוקית בשטחי C.
האיחוד האירופי מעורב בנעשה בשטחי C גם בתחום המשפטי. גופים שהאיחוד מממן מנהלים הליכים כנגד פעולות אכיפה של ישראל על בניה בלתי חוקית, ומנהלים הליכים כנגד בניית התנחלויות בשטחי C והקמת גדר ההפרדה. בנוסף, האיחוד האירופי תומך ומקדם רישום מקרקעין על ידי הרשות הפלסטינית, הכנת תוכניות מתאר ובקשת אישורי בניה רבים מהמנהל האזרחי.
סיוע הומניטרי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
האיחוד האירופי מקדם מיזמים מקומיים בתחומי חינוך, בריאות, תרבות, תעסוקה ורווחה. כל זאת בייחוד עבור הקהילות הבדואיות. הרשות הפלסטינית מקדמת בסיוע אירופי מיזמי שיכון ודיור, תוך עידוד הגירה לבקעת הירדן.
מימון

סיוע כלכלי לרשות הפלסטינית מהווה את תוכנית הסיוע החוץ הגבוהה ביותר לנפש של האיחוד האירופי. ההערכה היא שהאיחוד האירופי, כולל תרומות בודדות של חבריו, העניק כ-10 מיליארד אירו לפלסטינים מאז החל תהליך השלום ב-1994.
אנצפאליטיס לתארגיקה

| --- | --- |

איור מתוך הסרט Die Encephalitis lethargica (1918) המראה רקמת מח של קוף פגוע
 שמות נוספים:  Economo's disease; von Economo's encephalitis
 תחום:  מחלות זיהומיות 
 שכיחות:  לא ידוע
 גורם:  לא ידוע
 
אנצפאליטיס לתארגיקה (באנגלית: Encephalitis lethargica) היא צורה לא טיפוסית של דלקת המוח. הידועה גם בשם "מחלת שינה" או "מחלת ישנונית" (להבדיל ממחלת השינה המועברת על ידי זבוב הצה צה), היא תוארה לראשונה בשנת 1917 על ידי הנוירולוג קונסטנטין פרייהר פון אקונומו והפתולוג ז'אן רנה קרושה. המחלה פוגעת במח, ומותירה חלק מהקורבנות במצב קישויי (דמוי פסל), ללא מילים וללא תנועה. בין השנים 1915 ו-1926, התפשטה ברחבי העולם מגפה של דלקת המוח lethargica. המספר המדויק של הנדבקים אינו ידוע, אך ההערכה היא שיותר ממיליון בני אדם חלו במחלה במהלך המגפה, שגרמה ישירות ליותר מ-500,000 מקרי מוות. רוב אלו ששרדו מעולם לא התאוששו לגמרי ושבו למצבם הטרום-חולני.
הסתמנות

אנצפאליטיס לתארגיקה מאופיינת בחום גבוה, כאב גרון, כאב ראש, עייפות, ראייה כפולה, איחור בתגובה פיזית ונפשית, היפוך שינה וקטטוניה. במקרים חמורים, החולים עלולים להיכנס למצב דמוי תרדמת (אילמות אקינטית).
מטופלים עשויים גם לחוות ניסטגמוס (תנועות עיניים חריגות), "משברים אוקולוגירים", פרקינסוניזם, חולשת פלג גוף עליון, כאבי שרירים, רעידות, קשיחות צוואר ושינויים התנהגותיים כולל פסיכוזה.[דרוש מקור] קלזומניה, טיק קולי המערב צרחות כפייתיות, קיים לפעמים.